b'\n_START_ARTICLE_\nChris Borland\n_START_SECTION_\nUra\n_START_PARAGRAPH_\nEnnen NFL:\xc3\xa4\xc3\xa4 Borland pelasi yliopistojalkapalloa Wisconsinin yliopistossa. 49ers varasi h\xc3\xa4net kolmannella kierroksella vuoden 2014 NFL:n varaustilaisuudessa, tilaisuuden 77. pelaajana._NEWLINE_Borland oli tulokaskaudellaan yksi NFL:n parhaista tulokkaista. H\xc3\xa4nest\xc3\xa4 povattiin 49ersin puolustuksen uutta johtohahmoa Patrick Willisin lopetettua uransa maaliskuussa 2015. Borland kuitenkin ilmoitti vain pari viikkoa my\xc3\xb6hemmin omasta lopettamisestaan, sill\xc3\xa4 ei halunnut vaarantaa terveytt\xc3\xa4\xc3\xa4n.\n_START_SECTION_\nMuuta\n_START_PARAGRAPH_\nLukioaikoinaan Borland oli yksi Ohion osavaltion lupaavimmista kuulanty\xc3\xb6nt\xc3\xa4jist\xc3\xa4. H\xc3\xa4nen enn\xc3\xa4tyksens\xc3\xa4 12 paunan (n. 5,4 kg) kuulalla on 18.62 m.'